Twee vermiste seuns dood gevindArgieffoto Lt.kol. Moatshe Ngoepe, woordvoerder van die polisie, het gesê die twee seuns is op 28 November die laaste keer gesien waar hulle in die straat gespeel het in Ga-Chuene in Thokgoaneng, sowat 35 km buite Polokwane. “Lede van verskeie polisie-eenhede het onmiddellik met ŉ soektog na die twee seuns begin.” Volgens Ngoepe het ŉ verbyganger Donderdagaand op die twee seuns se liggame afgekom in ŉ veld naby aan die omgewing waar hulle verdwyn het. Ngoepe het gesê die liggame is in water aangetref en albei seuns het erge kopbeserings opgedoen. “Drie sangomas, onderskeidelik 25, 39, en 46 jaar oud, is intussen vir ondervraging ingeneem rakende die voorval.” Ngoepe het gesê die polisie se ondersoek gaan voort.